Viļāni (stacija)

Viļāni ir dzelzceļa stacija, kas atrodas Rēzeknes novada, Viļānu pagastā, Viļānu pilsētas ziemeļu daļā netālu no Jaunviļāniem. Stacija atrodas  dzelzceļa līnijā Krustpils—Rēzekne II. Tajā pietur maršruta Rīga—Zilupe dīzeļvilcieni, kā arī brīvdienu ekspresvilciens Rīga—Rēzekne.

 Vēsture 
Viļāni atklāti 1901. gadā kā dzelzceļa līnijas Ventspils—Maskava stacija. Sākotnējā koka stacijas ēka Pirmā pasaules kara laikā netika skarta, pēc kara izremontēta, bet Otrajā pasaules karā nopostīta. Tagadējā stacijas ēka uzcelta 1951. gadā. 1995. gadā pie Viļānu dzelzceļa stacijas tika atklāta piemiņas plāksne totalitārā režīma genocīda upuriem.

Ar Kultūras Ministrijas 1998. gada 29. oktobra rīkojumu Nr. 128 Viļānu dzelzceļa stacija ir apstiprināta kā vietējas nozīmes arhitektūras piemineklis (Valsts aizsardzības Nr. 5873).

1950. gados no Viļānu stacijas izbūvēts šaursliežu dzelzceļš uz kūdras fabriku (Viļānu purvu); tas pastāvējis apmēram 20 gadus.T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 104. lpp. 

 Atsauces 

 Ārējās saites 
 Viļānu stacijas fotogrāfijas 
 Šaursliežu dzelzceļš pie Viļānu stacijas PSRS Ģenerālštāba kartē
 Viļānu vecās stacijas ēkas foto (1928. gads)

Kategorija:Viļāni
Kategorija:Dzelzceļa stacijas Latvijā
Kategorija:Dzelzceļa līnijas Krustpils—Rēzekne II stacijas un pieturas punkti